1. § Ez a Szabályzat határozza meg a közúti járműszerelvények (nyerges vontató – félpótkocsi), tehergépkocsik, nyerges vontatók, pótkocsik, félpótkocsik és közúti cserefelépítmények elhelyezésének és rögzítésének módját a 13-9009. sorozatú; a közúti járműszerelvények (nyerges vontató – félpótkocsi, tehergépkocsi – pótkocsi), tehergépkocsik, nyerges vontatók, pótkocsik és közúti cserefelépítmények elhelyezésének és rögzítésének módját a 13-4095. sorozatú; a közúti járműszerelvények (nyerges vontató – félpótkocsi, tehergépkocsi – pótkocsi), tehergépkocsik, nyerges vontatók, pótkocsik elhelyezésének és rögzítésének módját a 13-9004.M sorozatú különleges építésű vasúti pőrekocsikon, legfeljebb 90 km/h sebességgel történő fuvarozáshoz. A közúti járműszerelvények, tehergépkocsik, nyerges vontatók, pótkocsik, félpótkocsik és közúti cserefelépítmények legnagyobb méreteit a jelen Szabályzat 2. és 5. táblázatai tartalmazzák.	
2. § Az áruk elhelyezését és rögzítését a közúti járműszerelvényekben, tehergépkocsikban, pótkocsikban, félpótkocsikban és közúti cserefelépítményekben az SZMGSZ 21. számú mellékletében foglalt követelmények betartásával kell végezni.
Amennyiben a jelen Szabályzat szerint berakott közúti járműszerelvényt, tehergépkocsit, nyerges vontatót, pótkocsit, félpótkocsit és közúti cserefelépítményt adnak fel pőrekocsin végzett fuvarozásra, beleértve a rakodási szelvényen túlérőket is, nem szükséges rakodási és rögzítési számításokat végezni, vázlatrajzot készíteni, a kocsi padlójára nem kell az ellenőrző csíkot felfesteni, a közúti járműszerelvényekre, tehergépkocsikra, nyerges vontatókra, pótkocsikra, félpótkocsikra és közúti cserefelépítményekre nem kell felfesteni a tömegközéppont jelét, a rakodási szelvényen való túlérés jelzését, a bruttó rakománytömeg értékét és a “Nem gurítható” feliratot.	
3. § A 13-9009. (1. ábra), 13-4095. (2. ábra) és 13-9004.M (3. ábra) sorozatú pőrekocsik süllyesztett fémpadlóval rendelkeznek, amelyen kerékelőtétek helyezhetők el a közúti járműszerelvények, tehergépkocsik, nyerges vontatók, pótkocsik és félpótkocsik rögzítése céljából.
A közúti cserefelépítmények és a konténerek rögzítése céljából a 13-4095. sorozatú pőrekocsit ellátták lehajtható oldal és homloktámokkal, a 13-9009. sorozatú pőrekocsit homlokfaltámokkal és az alvázkeret hossztartóiból kiemelhető konténerrögzítő tüskékkel látták el.	

1. ábra
13-9009. sorozatú pőrekocsi

1 – kerékelőtét; 2 – kiemelhető konténerrögzítő tüske; 3 – támgerenda a félpótkocsi rögzítésére; 4 – kocsiátjáró
lap homlokfaltámmal	

2. ábra
13-4095. sorozatú pőrekocsi
1 – kerékelőtét; 2 – lehajtható oldaltám konténerek rögzítésére; 3 – oldalvezető; 4 – kocsiátjáró lap; 5 – lehajtható homloktám; 6 – támasz fogantyúval	

3. ábra
13-9004.M sorozatú pőrekocsi
1 – kerékelőtét; 2 – oldalvezető; 3 – homlokfal	

A pőrekocsik műszaki jellemzőit az 1. táblázat tartalmazza.